(13)

l-Appendiċi 1 huwa emendat kif ġej: (a) fil-punt 1, l-ewwel paragrafu huwa sostitwit b’dan li ġej: “Dan l-Appendiċi jiddeskrivi l-proċedura li permezz tagħha jiġu ddeterminati l-emissjonijiet niġġiesa mill-kejliet imwettaq fuq il-vettura waqt li qiegħda fit-triq bl-użu ta’ Sistemi Portabbli għall-Kejl tal-Emissjonijiet (minn hawn ’il quddiem “PEMS”). L-emissjonijiet niġġiesa li jridu jitkejlu mill-egżost tal-magna jinkludu l-komponenti li ġejjin: il-monossidu tal-karbonju, it-total tal-idrokarburi, l-ossidi tan-nitroġenu u n-numru PM għall-magni bi tqabbid bil-kompressjoni, u l-monossidu tal-karbonju, l-idrokarburi mhux bil-metan, il-metan, l-ossidi tan-nitroġenu u n-numru PM għall-magni bi tqabbid bl-ispark plaggs. Barra minn hekk, id-dijossidu tal-karbonju għandu jitkejjel biex ikunu jistgħu jsiru l-proċeduri ta’ kalkolu deskritti fit-Taqsima 4.”; (b) il-punt 2.1.1 huwa sostitwit b’dan li ġej: “2.1.1. Analizzaturi tal-gassijiet u analizzaturi tan-numru PM għall-kejl tal-konċentrazzjonijiet ta’ sustanza niġġiesa rregolati fil-gass tal-egżost.”; (c) fil-punt 2.2, it-Tabella 1 hija sostitwita b’dan li ġej: “Tabella 1 Parametri tat-test Parametru Unità Sors Konċentrazzjoni tat-THC (4) ppm Analizzatur tal-gass Konċentrazzjoni tas-CO (4) ppm Analizzatur tal-gass Konċentrazzjoni tal-NOx (4) ppm Analizzatur tal-gass Konċentrazzjoni tas-CO2 (4) ppm Analizzatur tal-gass Konċentrazzjoni tas-CH4 (4) (5) ppm Analizzatur tal-gass Konċentrazzjoni tan-numru PM #/cm3 Analizzatur tan-numru PM Konfigurazzjoni tad-dilwizzjoni (jekk applikabbli) - Analizzatur tan-numru PM Fluss tal-gass tal-egżost kg/h Miter għall-Kejl tal-Fluss tal-Egżost (minn hawn ’il quddiem “EFM”) Temperatura tal-egżost K EFM Temperatura ambjentali (6) K Sensur Pressjoni ambjentali kPa Sensur Torque tal-magna (6) Nm ECU jew Sensur Spid tal-magna rpm ECU jew Sensur Fluss tal-fjuwil tal-magna g/s ECU jew Sensur Temperatura tal-fluwidu berried tal-magna K ECU jew Sensur Temperatura tal-arja li tidħol fil-magna (5) K Sensur Spid tal-vettura fuq l-art km/h ECU u GPS Latitudni tal-vettura grad GPS Lonġitudni tal-vettura grad GPS (d) fit-Taqsima 2.4, jiżdiedu l-punti li ġejjin: “2.4.6. Installazzjoni ta’ analizzatur tan-numru PM L-installazzjoni u t-tħaddim tal-PEMS għandhom iseħħu mingħajr tnixxijiet u bl-inqas telf ta’ sħana. Sabiex tiġi evitata l-ġenerazzjoni ta’ partikuli, il-konnetturi għandhom ikunu termalment stabbli fit-temperaturi tal-gass tal-egżost mistennija matul it-test. Fejn jintużaw konnetturi tal-elastomeru biex iqabbdu l-iżbokk tal-egżost tal-vettura u t-tubu tal-konnessjoni, dawk il-konnetturi ma għandu jkollhom l-ebda kuntatt mal-gass tal-egżost sabiex jevitaw artefatti b’tagħbija għolja tal-magna. 2.4.7. Kampjunar tal-emissjonijiet tan-numru PM Il-kampjunar tal-emissjonijiet għandu jkun rappreżentattiv u għandu jitwettaq f’postijiet fejn l-egżost ikun imħallat sew u fejn l-influwenza tal-arja ambjentali ’l isfel mill-punt tal-kampjunar tkun minima. Fejn ikun applikabbli, għandu jsir kampjunar tal-emissjonijiet ’l isfel mill-miter għall-kejl tal-fluss tal-massa tal-egżost, filwaqt li tiġi rrispettata distanza ta’ mill-inqas 150 mm mill-element li jkejjel il-fluss. Is-sonda tal-kampjunar għandha titwaħħal mill-inqas tliet darbiet id-dijametru intern tal-pajp tal-egżost ’il fuq mill-punt li fih l-egżost joħroġ fl-ambjent. Għandu jsir kampjunar tal-egżost miċ-ċentru tal-fluss tal-egżost. Fejn jintużaw diversi sondi għall-kampjunar tal-emissjonijiet, is-sonda tal-kampjunar tal-partikuli għandha titqiegħed ’il fuq minn sondi tal-kampjunar oħra. Is-sonda tal-kampjunar tal-partikuli ma għandhiex tinterferixxi mal-kampjunar tas-sustanzi niġġiesa gassużi. It-tip u l-ispeċifikazzjonijiet tas-sonda u l-muntatura tagħha għandhom jiġu ddokumentati fid-dettall, jew fir-rapport tat-test tas-Servizz Tekniku (fil-każ ta’ ttestjar fl-approvazzjoni tat-tip) jew fid-dokumentazzjoni tal-manifattur tal-vettura stess (fil-każ tal-ittestjar tal-konformità waqt is-servizz). Fejn isir kampjunar tal-partikuli u ma jiġux dilwiti fl-iżbokk tal-egżost, il-linja tal-kampjunar mill-punt tal-kampjun tal-egżost mhux trattat sal-punt ta’ dilwizzjoni jew sal-apparat tad-detezzjoni tal-partikuli għandha tissaħħan għal temperatura minima ta’ 373 K (100 °C). Il-partijiet kollha tas-sistema ta’ kampjunar mill-pajp tal-egżost sal-apparat tad-detezzjoni tal-partikuli, li jiġu f’kuntatt mal-gass tal-egżost mhux ittrattat jew dilwit, għandhom ikunu ddisinjati b’mod li jimminimizzaw id-depożitu tal-partikuli. Il-partijiet kollha għandhom ikunu magħmulin minn materjal antistatiku biex jiġu evitati l-effetti elettrostatiċi.”; (e) fit-Taqsima 2.5, jiżdied il-punt li ġej: “2.5.5. Iċċekkjar tal-analizzatur tan-numru PM Il-PEMS għandhom jiffunzjonaw mingħajr intoppi u twissijiet kritiċi. Il-livell żero tal-analizzatur tan-numru PM għandu jiġi rreġistrat permezz ta’ kampjunar tal-arja ambjentali ffiltrata b’effiċjenza għolja (HEPA) fil-bokka tal-linja tal-kampjunar fil-perjodu ta’ 12-il siegħa qabel ma jibda t-test. Is-sinjal għandu jiġi rreġistrat bi frekwenza kostanti medja ta’ mill-inqas 1,0 Hz fuq perjodu ta’ żewġ minuti. Il-konċentrazzjoni assoluta finali għandha tkun skont l-ispeċifikazzjonijiet tal-manifattur, u barra minn hekk ma għandhiex taqbeż il-5 000 partikula għal kull ċentimetru kubu. ”; (f) il-punt 2.6.1 huwa sostitwit b’dan li ġej: “2.6.1. Bidu tat-test Għall-finijiet tal-proċedura tat-test, “bidu tat-test” għandha tfisser l-ewwel tqabbid tal-magna b’kombustjoni interna. Il-kampjunar tal-emissjonijiet, il-kejl tal-parametri tal-egżost u r-reġistrazzjoni tad-data tal-magna u ambjentali għandhom jibdew qabel il-bidu tat-test. It-tisħin artifiċjali tas-sistemi tal-kontroll tal-emissjonijiet tal-vettura qabel il-bidu tat-test għandu jkun ipprojbit. Fil-bidu tat-test, it-temperatura tal-fluwidu berried ma għandiex tkun ogħla mit-temperatura ambjentali b’aktar minn 5 °C, u ma għandhiex tkun aktar minn 303 K (30 °C). L-evalwazzjoni tad-data għandha tibda wara li l-fluwidu berried ikun laħaq temperatura ta’ 303 K (30 °C) għall-ewwel darba jew ladarba t-temperatura tal-fluwidu berried tkun stabbilizzat għal +/– 2 K tul perjodu ta’ ħames minuti, skont liema tiġi l-ewwel, iżda xorta waħda mhux iktar tard minn 10 minuti wara l-bidu tat-test.”; (g) il-punt 2.6.3 huwa sostitwit b’dan li ġej: “2.6.3. Tmiem it-test Tmiem it-test jintlaħaq meta l-vettura tkun lestiet it-traġitt u l-magna b’kombustjoni interna tintefa. Il-magna b’kombustjoni interna għandha tintefa malajr kemm jista’ jkun malli jintemm it-traġitt. Id-data għandha tkompli tiġi rreġistrata sakemm il-ħin tar-rispons tas-sistemi tal-kampjunar ikun għadda.”; (h) fit-Taqsima 2.7, il-paragrafu (a) tal-punt 2.7.4 huwa sostitwit b’dan li ġej: “(a) jekk id-differenza bejn ir-riżultati ta’ qabel it-test u ta’ wara t-test tkun inqas minn ta’ 2 % kif speċifikat fil-punti 2.7.2 u 2.7.3, il-konċentrazzjonijiet imkejla jistgħu jintużaw bla korrezzjoni jew għandhom, fuq it-talba tal-manifattur, jiġu kkoreġuti għad-devjazzjoni skont il-punt 2.7.5.”; (i) fit-Taqsima 2.7, jiżdied il-punt li ġej: “2.7.6 Iċċekkjar tal-analizzatur tan-numru PM Il-livell żero tal-analizzatur tan-numru PM għandu jiġi ċċekkjat qabel il-bidu tat-test u wara tmiem it-test u għandu jiġi rreġistrat f’konformità mar-rekwiżiti tal-punt 2.5.5.”; (j) il-punti 3.1.1, 3.1.2 u 3.1.3 huma sostitwiti b’dan li ġej: “3.1.1. Data tal-analizzaturi Id-data mill-analizzaturi tal-gassijiet għandha tiġi allinjata kif xieraq billi tintuża l-proċedura stipulata fil-paragrafu 9.3.5 tal-Anness 4 tar-Regolament Nru 49 tal-NU/KEE. Id-data mill-analizzatur tan-numru PM għandha tiġi allinjata mal-ħin tat-trasformazzjoni tiegħu stess, skont l-istruzzjonijiet tal-manifattur tal-istrument. 3.1.2. Data tal-Analizzaturi u tal-Miter tal-Fluss tal-Egżost (EFM) Id-data mill-analizzaturi tal-gassijiet u mill-analizzaturi tan-numru PM għandha tiġi allinjata kif xieraq mad-data tal-EFM billi tintuża l-proċedura fil-punt 3.1.4. 3.1.3. Data mill-PEMS u tal-magna Id-data mill-PEMS (l-analizzaturi tal-gassijiet, l-analizzatur tan-numru PM u l-EFM) għandha tiġi allinjata kif xieraq mad-data tal-ECU tal-magna billi tintuża l-proċedura fil-punt 3.1.4.”; (k) fil-punt 3.1.4, “1: Analizzaturi tal-gassijiet (konċentrazzjonijiet THC, CO, CO2, NOx);” hija sostitwita b’dan li ġej: “1. : Analizzaturi tal-gassijiet (konċentrazzjonijiet ta’ THC, ta’ CO, ta’ CO2 u ta’ NOx) u analizzatur tan-numru PM;” (l) fit-Taqsima 3, jiżdied il-punt li ġej: “3.6. Kalkolu tal-emissjonijiet istantanji tan-numru PM L-emissjonijiet istantanji tan-numru PM (PNi) [#/s] għandhom jiġu ddeterminati billi tiġi mmultiplikata l-konċentrazzjoni istantanja tan-numru PM [#/cm3] bir-rata istantanja tal-fluss tal-massa tal-egżost [kg/s], it-tnejn li huma kkoreġuti u allinjati għall-ħin tat-trasformazzjoni, skont il-paragrafu 1.4.3 tal-Appendiċi 3. Il-valuri tal-emissjonijiet istantanji negattivi kollha għandhom jiddaħħlu f’evalwazzjonijiet sussegwenti tad-data bħala żero. Iċ-ċifri sinifikanti kollha tar-riżultati intermedji għandhom jiddaħħlu fil-kalkolu tal-emissjonijiet istantanji. Il-formula li ġejja għandha tapplika għall-finijiet tad-determinazzjoni tal-emissjonijiet istantanji tan-numru PM: fejn: PNi huwa n-numru PM tal-emissjonijiet istantanji [#/s] cPNi hija l-konċentrazzjoni mkejla tan-numru PM [#/m3] normalizzata għal temperatura ta’ 273 K (0 °C), inkluż dilwizzjoni interna u telf ta’ partikuli qmewi hija r-rata istantanja mkejla tal-fluss tal-massa tal-egżost [kg/s] ρe hija d-densità tal-gass tal-egżost [kg/m3] f’temperatura ta’ 273 K (0 °C).”; (m) il-punti 4.2.1 u 4.2.1.1 huma sostitwiti b’dan li ġej: 4.2.1. Kalkolu tal-emissjonijiet speċifiċi L-emissjonijiet speċifiċi e ([mg/kWh] jew [#/kWh]) għandhom jiġu kkalkulati għal kull tieqa u għal kull sustanza niġġiesa kif ġej: fejn: m hija l-emissjonijiet tal-massa tas-sustanza niġġiesa [mg/tieqa] jew in-numru PM [#/tieqa] W(t2,i) – W(t1,i) hija x-xogħol tal-magna waqt it-tieqa medja ta’ ith [kWh]. 4.2.1.1. Kalkolu tal-emissjonijiet speċifiċi għal fjuwil tas-suq iddikjarat Jekk ikun twettaq test skont dan l-Anness bi fjuwil tas-suq iddikjarat fil-punt 3.2.2.2.1 tal-Parti 1 fl-Appendiċi 4 tal-Anness I, l-emissjonijiet speċifiċi e ([mg/kWh] jew [#/kWh]) għandhom jiġu kkalkulati għal kull tieqa u għal kull sustanza niġġiesa billi jiġu mmultiplikati l-emissjonijiet speċifiċi ddeterminati f’konformità mal-punt 4.2.1. bil-fattur ta’ korrezzjoni tal-potenza ddeterminat skont il-punt 1.1.2 (a1) tal-Anness I.”; (n) il-punt 4.2.3 huwa sostitwit b’dan li ġej: “4.2.3. Kalkolu tal-fatturi ta’ konformità Il-fatturi ta’ konformità għandhom jiġu kkalkulati għal kull tieqa valida individwali u għal kull sustanza niġġiesa individwali kif ġej: fejn: e hija l-emissjoni speċifika għall-brejk tas-sustanza niġġiesa gassuża [mg/kWh] jew [#/kWh]; L huwa l-limitu applikabbli [mg/kWh] jew [#/kWh].”; (o) il-punt 4.3.2 huwa sostitwit b’dan li ġej: “4.3.2. Kalkolu tal-fatturi ta’ konformità Il-fatturi ta’ konformità għandhom jiġu kkalkulati għal kull tieqa valida individwali u għal kull sustanza niġġiesa individwali kif ġej: Fejn: fejn: m hija l-emissjonijiet tal-massa tas-sustanza niġġiesa gassuża [mg/tieqa], jew in-numru PM [#/tieqa]; mCO2(t2,i) – mCO2(t1,i) hija l-massa ta’ CO2 waqt it-tieqa medja tal-ith [kg]; mCO2,ref hija l-massa ta’ CO2 tal-magna ddeterminata għad-WHTC [kg]; mL hija l-emissjonijiet tal-massa tas-sustanza niġġiesa gassuża jew in-numru PM li jikkorrispondi għal-limitu applikabbli fuq id-WHTC [mg] jew [#] rispettivament. ”; (p) fit-Taqsima 4, jiżdiedu l-punti li ġejjin: “4.4. Kalkolu tal-fattur ta’ konformità finali għat-test 4.4.1. Il-fattur ta’ konformità finali għat-test (CF finali ) għal kull sustanza niġġiesa għandu jiġi kkalkulat kif ġej: fejn: CFbierda huwa l-fattur ta’ konformità tal-perjodu tat-tħaddim tat-test b’magna bierda, li għandu jkun ugwali għall-ogħla fattur ta’ konformità tat-twieqi medji mobbli li jibdew b’temperatura taħt it-343 K (70 °C) tal-fluwidu berried, iddeterminat għal dik is-sustanza niġġiesa f’konformità mal-proċeduri ta’ kalkolu speċifikati fil-punti 4.1, u 4.2 jew inkella 4.3, kif applikabbli; CFsħuna huwa l-fattur ta’ konformità tal-perjodu tat-tħaddim tat-test b’magna sħuna, li għandu jkun ugwali għad-90 perċentil kumulattiv tal-fatturi ta’ konformità ddeterminati għal dik is-sustanza niġġiesa f’konformità mal-proċeduri ta’ kalkolu speċifikati fil-punti 4.1, u 4.2 jew inkella 4.3, kif applikabbli, meta l-evalwazzjoni tad-data tinbeda wara li t-temperatura tal-fluwidu berried tilħaq it-343 K (70 °C) għall-ewwel darba.”;